

**REPUBLIKA HRVATSKA**

**MINISTARSTVO RADA, MIROVINSKOGA SUSTAVA,**

**OBITELJI I SOCIJALNE POLITIKE**

**OPIS POSLOVA I PODACI O PLAĆI**

**RADNOG MJESTA**

**PO JAVNOM NATJEČAJU ZA IMENOVANJE GLAVNOG/E TAJNIKA/ICE MINISTARSTVA RADA, MIROVINSKOGA SUSTAVA, OBITELJI I SOCIJALNE POLITIKE**

KLASA: 112-02/21-02/01, URBROJ: 524-02-01-01/1-21-1, od 5. studenoga 2021. godine

Zagreb, studeni 2021. godine

**OPIS POSLOVA I PODACI O PLAĆI RADNOG MJESTA**

***GLAVNO TAJNIŠTVO***

**Glavni/a tajnik/ica Ministarstva – 1 izvršitelj/ica (r.m.br. 13.)**

**OPIS POSLOVA:**

Izvod iz Pravilnika o unutarnjem redu Ministarstva rada, mirovinskoga sustava, obitelji i socijalne politike

* organizira poslove i rukovodi radom Glavnog tajništva Ministarstva;
* poduzima mjere za osiguranje učinkovitosti u radu Ministarstva;
* usklađuje rad unutarnjih ustrojstvenih jedinica ministarstva i upravnih organizacija u sastavu ministarstva;
* brine o upravljanju ljudskim potencijalima Ministarstva i njihovom razvoju;
* brine o urednom i pravilnom korištenju imovine i sredstava za rad;
* nadzire rad državnih službenika i namještenika;
* prati i vrednuje obavljanje poslova iz djelokruga Glavnog tajništva Ministarstva te predlaže mjere za poboljšanje rada;
* vodi upravni postupak i izrađuje nacrte rješenja o prijmu u državnu službu, rasporedu na radno mjesto, premještaju, napredovanju i prestanku državne službe;
* rješava u upravnim stvarima iz područja službeničkih odnosa, osim o prijmu u državnu službu, rasporedu na radno mjesto, premještaju, napredovanju i prestanku državne službe;
* zastupa Ministarstvo u upravnim sporovima iz područja službeničkih odnosa;
* zastupa Ministarstvo pred Službeničkim i Višim službeničkim sudom;
* obavlja i druge poslove po uputi i nalogu ministra.

**PODACI O PLAĆI RADNOG MJESTA:**

Na temelju članka 108. Zakona o državnim službenicima i namještenicima („Narodne novine“, broj 27/01), a u vezi s člankom 144. stavkom 2. Zakona o državnim službenicima („Narodne novine”, broj 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17, 70/19 i 98/19), plaću radnog mjesta glavnog tajnika ministartva čini umnožak koeficijenta složenosti poslova radnog mjesta koji, sukladno odredbi članka 151.a stavka 1. točke 2. Zakona o državnim službenicima iznosi 4,549 i osnovice za izračun plaće, uvećan za 0,5% za svaku navršenu godinu radnog staža. Osnovica za izračun plaće državnih službenika i namještenika utvrđena je Kolektivnim ugovorom za državne službenike i namještenike („Narodne novine“, broj 112/17, 12/18, 2/19 – Dodatak I., 119/19 – Dodatak II. i 66/20 – Dodatak III.) te, od 1. siječnja 2021. godine, iznosi 6.044,51 kuna bruto.

VRIJEME I MJESTO ODRŽAVANJA RAZGOVORA (INTERVJUA) BIT ĆE OBJAVLJENI NAJMANJE PET DANA PRIJE DANA ODREĐENOG ZA RAZGOVOR (INTERVJU), NA WEB-STRANICI MINISTARSTVA RADA, MIROVINSKOGA SUSTAVA, OBITELJI I SOCIJALNE POLITIKE: <https://mrosp.gov.hr>.